1.Кое от посочените не е пример за обстоятелство, което поражда заплаха от проява на личен интерес за професионалния счетоводител на публична практика:

А. Фирма, която е в прекомерна зависимост от общото възнаграждение от даден клиент

Б. Старши служител на фирмата, който от дълго време е в тесни, но несъщественибизнес отношения с клиента по ангажимент за изразяване на сигурност

В. Фирма, която влиза в споразумение за условно възнаграждение, свързано с ангажимент за изразяване на сигурност

Г. Фирма, която е загрижена от възможността да изгуби важен клиент

**Верен отговор: Б)** ЕКПС, 200.4

2.Одитор Х е препратил към колегата си, одитор У, свой клиент за ангажимент, изискващ специфична експертиза, каквато Х не притежава. За тази си услуга Х получава комисиона от У. Какво трябва Х да предприеме, за да спази изискванията на Етичния кодекс:

А. Да уведоми ИДЕС за споразумението му с У за получаване на хонорар за препращане на клиент

Б. Не е необходимо да предприема никаква специфична комуникация

В. Да съгласува хонорара от У в надлежно оформен писмен договор и да уведоми КПНРО

Г. Да уведоми клиента за споразумението му с У за получаване на хонорар за препращане на клиент

**Верен отговор Г)**  ЕКПС, 240.7

3.На проведеното на 15.08.20X6 г. Общо събрание на акционерите на „Блян” АД за одитор на годишния финансов отчет за 20X6 г. е избрано СОП „ГАМА” ООД.

СОП „ГАМА” ООД се притежава и управлява от двама съдружници, дипломирани експерт счетоводители - Иванка Цветанова и Гергана Стоичкова.

Докато оценява заплахите за независимостта на одиторското предприятие, преди приемане на ангажимента за одит, Иванка Цветанова установява, че сестра й притежава 50 броя акции с пазарна стойност 1100 лева, представляващи 0.008% от капитала на „Блян” АД (дружеството е публично и акциите му се търгуват на Българска фондова борса).

Може ли СОП „ГАМА” ООД да поеме ангажимента за одит на годишния финансов отчет на „Блян” АД за 20X6 г.?

А) може да поеме ангажимента след представяне на посоченото обстоятелство пред одитния комитет на „Блян” АД и одобрение от негова страна. Посоченото участие на сестрата на Иванка Цветанова е незначително и не е налице действителна заплаха за независимостта на одиторското предприятие

Б) може да поеме ангажимента при условие че, Иванка Цветанова декларира писмено, че ще спазва стриктна конфиденциалност и няма да разгласява и да допуска узнаването от трети лица на каквато и да било информация относно ангажимента

В) може да поеме ангажимента при условие, че отговорен за одита ДЕС бъде Гергана Стоичкова и Иванка Цветанова не се включва като член на екипа за одит

Г) не може да поеме ангажимента, тъй като е налице заплаха за независимостта на одиторското предприятие

**Верен отговор В)**, ЕКПС, част Б, раздел 290, пар. 290.105

4.Коя от посочените връзки не е логически последователна?

А. Преглед на собствена работа – Професионалният счетоводител встъпва в преговори за наемане на работа при одит клиент;

Б. Личен интерес – Професионалният счетоводител влиза в споразумение за условно възнаграждение, свързано с ангажимент за изразяване на сигурност;

В. Застъпничество - Професионалният счетоводител действа в качеството на адвокат от името на одит клиент в спорове с трети страни;

Г. Сплашване – Професионалният счетоводител е заплашен със завеждане на съдебен процес от клиента;

**Верен отговор А**, ЕК, 200.3 – 200.8

5. Посочете коя от изброените практики е в съответствие c изискванията на Етичния кодекс на професионалните счетоводители:

А) одиторът поема ангажимент за изразяване на сигурност, който очаква да възложи срещу комисионна на лице със специални умения, които той самия не притежава, като не предприема предпазни мерки

Б) одитор на ангажимент за изразяване на сигурност, избран на извънредно общо събрание на акционерите, не комуникира с първоначално избрания одитор причините за замяната поради отказ на клиента

В) одитор на индивидуална практика, изпълняващ ангажимент за изразяване на сигурност на конкурентни застрахователни компании на определен пазар не счита за необходимо да уведоми клиентите си за този факт

Г) за заплахите за независимостта на одитора, които не са очевидно незначителни следва да се приложат предпазни мерки, за да намалят или елиминират заплахата до приемливо ниво

**Верен отговор: Г ЕКПС 210.9, 220.2,240.7, 280.4.**

6. „КИС 95” АД е публично дружество, което е регионален лидер на пазара на хартия и хартиени продукти. „БГ Одит” ООД е одитор на дружеството за последните 10 години като винаги е издавало немодифицирано одиторско мнение. През 201Хг. „КИС 95” е направило нетипична за основния си бизнес сделка като е разменило с несвързано лице една своя инвестиция – 33% от акциите на дружество „А” АД, срещу 100% от акциите на дружество „Я” АД. Одиторът „БГ Одит” е изразил несъгласие със счетоводното третиране на тази транзакция от „КИС 95” и тъй като ефектът е съществен за финансовия отчет на дружеството е предложен проект на модифицирано одит мнение, съдържащо квалификация относно ефектите от тази сделка.

Вие сте регистриран одитор и се познавате лично с изпълнителния директор на „КИС 95” – г-жа Цонка Петрова. Г-жа Петрова ви се обажда с молба за второ мнение и коментар на счетоводното третиране на дискутираната сделка, като ви обяснява, че е от изключително голямо значение одиторското мнение да не е модифицирано, тъй като ако квалификацията, предложена от одитора, бъде прочетена от данъчните власти, най-вероятно това ще доведе до допълнителни данъчни проверки и евентуални задължения за дружеството. Ако благодарение на вашия коментар настоящият одитор се откаже от намерението си да квалифицира одит мнението, Г-жа Петрова предлага вие да поемете ангажимента за одит за следващата година.Прилагайки Етичния кодекс на професионалните счетоводители Вие би трябвало:

А) да проверите дали в Етичния кодекс има сходен пример, който се приема за нарушение на фундаменталните принципи, и ако няма такъв, можете да предоставите второ мнение, тъй като ако дадена ситуация не е изрично забранена, то тя е разрешена

Б) да поискате разрешение от „КИС 95” за осъществяване на контакт с настоящия одитор. Ако дружеството не позволи комуникация с настоящия одитор, все пак може да поемете ангажимента, при условие, че приложите предпазната мярка да обясните на клиента вътрешно присъщите ограничения, придружаващи всяко едно мнение на счетоводно третиране и да включите в писмото за поемане на ангажимент параграф за ограничение на отговорността ви

В) да поискате разрешение от „КИС 95” за осъществяване на контакт с настоящия одитор и ако евентуално поемете ангажимента, да поискате разрешение да изпратите на настоящия одитор вашето мнение. Ако дружеството не позволи комуникация с настоящия одитор, вие би трябвало да откажете ангажимента

Г) да прецените дали да дадете второ мнение като вземете пред вид нивото на същественост за съответното предприятие и го сравните с потенциалните ефекти върху финансовия отчет. Ако все пак поемете ангажимента. би следвало да уведомите клиента, че може да сте изложени на риск да дадете неуместно мнение, ако не са ви известни всички налични факти и обстоятелства и поради това да поискате от клиента да подпише представително писмо преди да издадете вашия доклад

**Верен отговор:** **В**  **, ЕКПС , Раздел 230.2**

7.Вие сте одит мениджър в СОП „123” и правите предложение за одит на нов клиент – „МД” ООД за годината, завършваща на 31.12.20Х2. Дружеството се занимава с производство и продажба на едро на мебели с приходи около 60 мил. лева за година и има около 150 служители, но не е предприятие от обществен интерес. Преди да изпратите предложението за ангажимента разбирате, че по-рано през годината Ваш колега от друг отдел на фирмата е бил временно назначен (по ангажимент за временно нает персонал) при клиента за срок от 1 месец, за да осъществява дейности по вътрешен одит. От договора за този предходен ангажимент е видно, че клиентът е определил директора на вътрешния одит отдел като отговорен по всяко време за дейностите по вътрешния контрол и специфично за работата на Вашия колега. Изрично е посочено, че Вашият колега не е поемал никакви управленски отговорности. Вие не планирате да използвате този колега от друг отдел като част от одит екипа по ангажимента, но с цел ефективност, Вие планирате СОП да използва работата на вътрешния одит на предприятието в хода на бъдещия външен одит.

Какво следва да предприемете според Етичния кодекс?

А) за трета информирана страна изглежда, че персоналът на СОП може да е поемал управленски отговорности при предоставяне на услуги, свързани с вътрешен одит на клиента за одит и поради това създадената заплаха е толкова значима, че никакви предпазни мерки не биха могли да я сведат до приемливо ниво. Следователно Вие не можете да приемете одит ангажимент за този клиент за 20Х2 година

Б) тъй като планирате да се използва работата на вътрешния одит в хода на бъдещия външен одит, това създава заплаха от преглед на собствената работа. Значимостта на заплахата следва да се оцени и при необходимост да се приложат предпазни мерки за елиминирането й, или свеждането й до приемливо ниво. Ако е възможно да се приложат такива предпазни мерки за този одит ангажимент, можете да приемете ангажимента

В) можете да приемете ангажимента само ако главният изпълнителен директор писмено освободи от отговорност СОП по отношение на предходния ангажимент за предоставяне на услуги свързани с вътрешния одит преди да сте изпратили предложението за годишен одит

Г) можете да приемете ангажимента, при условие, че гарантирате, че няма да използвате работата на вътрешния одит на предприятието в хода на бъдещия външен одит. Това ще бъде записано изрично в писмото за поемане на ангажимента и в писмото за представяне на ръководството

**Верен отговор: Б,** ЕКПС 290.196

8.В специализирано одиторско предприятие е постъпило запитване от техен дългогодишен клиент, който би искал да публикува в браншово издание част от одитираните финансови отчети за 20Х3 година, а именно само отчета за доходите и изцяло финансовите отчети за 20Х2 година, както и одиторските доклади за 20Х2 и 20Х3, които са подписани от Специализираното одиторско предприятие. В допълнение на това, ръководството на клиента би искало да споменат изрично дългогодишните си бизнес взаимоотношения със специализираното одиторско предприятие и факта, че то е техен дългогодишен одитор, който допринася за повишаване нивото на финансовата им отчетност. В резултат на проведените разговори между регистрирания одитор и изпълнителния директор на клиента става ясно, че представянето на само част от финансовите отчети за 20Х3 година е с цел представяне на дружеството като лидер в бранша и по-специално в разработването на нови пазарни сегменти, без да се разкрива свързаната с това необходимост от значим оборотен капитал и съответно повишена задлъжнялост към доставчиците към 31 декември 20Х3 година. Регистрираният одитор поема ангажимент да отговори относно позицията на специализираното одиторско предприятие относно тази планирана публикация. Кой от по-долу описаните варианти би трябвало регистрираният одитор да предостави като отговор:

А) преценка на ръководството на предприятието е какво да публикува от финансовите отчети на дружеството за изминалите години

Б) ръководството на дружеството има право да направи тази публикация и регистрираният одитор няма коментар, стига данните от заверените финансови отчети да са идентични с тези, които ще бъдат публикувани, макар и частично

В) регистрираният одитор не е съгласен да се направи публикацията във вида, в който ръководството планира да го направи и очаква ръководството да прояви разбиране и да обсъди с него какво още от финансовите отчети за 20Х3 година би могло да се включи в публикацията, без това да навреди на концепцията за растящ бизнес модел на дружеството

Г) регистрираният одитор не е съгласен да се направи публикацията във вида, в който ръководството планира да го направи и той ще предприеме конкретни стъпки да бъде разграничен от тази информация

**Верен отговор: Г;** ЕКПС 110.2, точка в

9. В скорошната практика на одиторското предприятие „Бест Одит“ ООД са възникнали следните ситуации с клиенти за одит:

* „Фаст Банк“ АД е банка, чийто акции се търгуват на Българска фондова борса и е клиент за одит за първа година. Ръководството на банката е изключително доволно от качеството на работата, спазването на много кратките срокове и показания висок професионализъм от членовете на одит екипа. В израз на това, банката изпраща на всеки един от членовете на одит екипа подарък – кожен тефтер и химикал с логото на банката, както и покана за присъствие на предстоящо уикенд събитие, по случай годишното счетоводно приключване, организирано от финансовия отдел на банката в луксозен хотел в известен черноморски курорт.
* „Гуд Груп“ АД е дългогодишен клиент за одит, чийто акции се търгуват на Българска фондова борса и за който одит стратегията на „Бест Одит“ ООД включва ползване на работата на вътрешния одит. Поради задълбоченото познаване на бизнес процесите и вътрешно-контролните процедури, ръководството на клиента за одит се обръща с молба към „Бест Одит“ ООД да окаже допълнителни услуги, свързани с извършването на оперативен вътрешен одит на всички ключови процеси, в т. ч. продажби, покупки, работни заплати, производство и логистика.

В таблицата по-долу са представени възможни подходи по отношение на идентифицираните заплахи във всяка една от ситуациите и предпазните мерки, ако има такива, които одиторското предприятие „Бест Одит“ ООД може да приложи, за да намали тези заплахи до приемливо ниво.

|  | **Идентифицирани заплахи за независимостта** | **Предпазни мерки** |
| --- | --- | --- |
| **Подход А** | По отношение на „Фаст Банк“ АД: Личен интерес и фамилиарност, свързани с предложените подаръци и гостоприемство | По отношение на „Фаст Банк“ АД: Не се налага прилагането на предпазни мерки, тъй като подаръците и гостоприемството не са на съществена стойност  |
| По отношение на „Гуд Груп“ АД: Преглед на собствена работа, предвид, че одит стратегията включва ползване на работата на вътрешния одит | По отношение на „Гуд Груп“ АД: Допълнителните услуги по извършване на оперативен вътрешен одит не следва да бъдат предоставяни |
| **Подход Б** | По отношение на „Фаст Банк“ АД: Не са идентифицирани заплахи, тъй като подаръците и гостоприемството са в израз на удовлетворението на клиента за одит от качеството на работата на одит екипа | По отношение на „Фаст Банк“ АД: Не е приложимо  |
| По отношение на „Гуд Груп“ АД: Преглед на собствена работа | По отношение на „Гуд Груп“ АД: Допълнителните услуги по извършване на оперативен вътрешен одит могат да бъдат предоставяни, но от екип, различен от този, извършващ одита. Също така, следва да бъде включен независим регистриран одитор, който да осъществи преглед на работата на одит екипа, свързана с вътрешния контрол за целите на одита. |
| **Подход В** | По отношение на „Фаст Банк“ АД: Личен интерес и фамилиарност, свързани с предложените подаръци и гостоприемство | По отношение на „Фаст Банк“ АД: Подаръците, представляващи кожен тефтер и химикал с логото на банката могат да бъдат приети, поради несъществената стойност. Поканата за предстоящото уикенд събитие на банката следва да бъде отказана, тъй като се предполага, че е на съществена стойност. |
| По отношение на „Гуд Груп“ АД: Преглед на собствена работа, предвид, че одит стратегията включва ползване на работата на вътрешния одит | По отношение на „Гуд Груп“ АД: Допълнителните услуги по извършване на оперативен вътрешен одит не следва да бъдат предоставяни |
| **Подход Г** | По отношение на „Фаст Банк“ АД: Личен интерес и фамилиарност, свързани с предложените подаръци и гостоприемство | По отношение на „Фаст Банк“ АД: Прилагането на конкретни предпазни мерки ще зависи от стойностните прагове, които „Бест Одит“ ООД е приело съгласно вътрешните си политики за независимост по отношение на подобни ситуации.  |
| По отношение на „Гуд Груп“ АД: Преглед на собствена работа, предвид, че одит стратегията включва ползване на работата на вътрешния одит | По отношение на „Гуд Груп“ АД: Допълнителните услуги по извършване на оперативен вътрешен одит могат да бъдат предоставяни, но от екип, различен от този, извършващ одита. Също така, следва да бъде включен независим регистриран одитор, който да осъществи преглед на работата на одит екипа, свързана с вътрешния контрол за целите на одита. |

Кой би бил най-подходящият подход за следване от одиторското предприятие?

А. Най-подходящ е подход А.

Б. Най-подходящ е подход Б.

В. Най-подходящ е подход В.

Г. Най-подходящ е подход Г.

 **Верен отговор В,** Етичен кодекс, част Б, Раздели 260-280

10. Регистриран одитор „Гама“ одитира банка „З“. Регистрираният одитор има едногодишен депозит в банката на стойност 100 хиляди лева, като условията по депозита не се различават от тези предоставени на други клиенти на банката. По време на извършването на одита, регистрираният одитор разбира, че банката има ликвидни проблеми, които текущо успява да реши. Регистрираният одитор, отговорен за ангажимента по одит на банката споделя информацията със своята съпруга и вземат решение да изтеглят депозирани от семейството средства в банка „З“. Спазени ли са фундаменталните принципи, по смисъла на Ръководството по етичен кодекс за професионални счетоводители?

А) не, нарушен е принципът на независимост

Б) не, нарушен е принципът на конфиденциалност, тъй като регистрираният одитор е споделил със своята съпруга, конфиденциална информация, получена по време на извършвания одит;

В) не, нарушен е принципът на конфиденциалност, тъй като одиторът е използвал информация, придобита в резултат на бизнес взаимоотношения за лична изгода

Г) отговори Б) и В) са верни

**Верен отговор Г),** EKПС 140.1, 140.6

11. Съгласно МОС 540 *Одит на приблизителни счетоводни оценки, включително приблизителни счетоводни оценки по справедлива стойност, и свързани оповестявания*, някои приблизителни счетоводни оценки са свързани с относително ниско ниво на несигурност на приблизителното оценяване и могат да доведат до по-ниски рискове от съществени отклонения. За някои счетоводни оценки обаче, може да има относително висока несигурност на приблизителното оценяване, особено когато се базират върху съществени предположения. Посочете, за кой от следните примери има относително висока несигурност на приблизителното оценяване:

а) приблизителни счетоводни оценки, които се правят често и често се актуализират, тъй като се отнасят до рутинни операции;

б) приблизителните счетоводни оценки по справедлива стойност, при които методът на оценяване, установен от приложимата обща рамка за финансово отчитане, е опростен и се прилага лесно към актив или пасив, изискващ оценяване по справедлива стойност;

в) приблизителните счетоводни оценки по справедлива стойност, при които използваният модел за оценяване на приблизителната счетоводна оценка е добре известен или общоприет, при условие, че предположенията или входящата информация в модела са наблюдаеми.

г) приблизителни счетоводни оценки, свързани с резултата от съдебно производство.

**Верен отговор: г),** МОС 540, параграф А 3

12. Във връзка с *МОС 540 - Одит на приблизителните счетоводни оценки, включително приблизителните счетоводни оценки по справедлива стойност, и свързаните с тях оповестявания при одита на финансови отчети*, одиторът цели да получи достатъчни и уместни одиторски доказателства за това, че:

а) всички приблизителни счетоводни оценки във финансовия отчет са разумни;

б) оповестяванията на приблизителните счетоводни оценки са адекватни в контекста на избраната обща рамка за финансово отчитане;

в) отговори а) и б)

г) извършените от ръководството приблизителни счетоводни оценки са адекватно оповестени.

**Верен отговор: в)** МОС 540 – п.6

13.Кое от обстоятелствата е най-вероятно да повлияе върху риска обективността на експерта да бъде нарушена съгласно МОС 620 Ползване работата на експерт на одитора, ако експертът е:

а) ангажиран от предприятието;

б) ангажиран от одитора;

в) нает на работа от одитора;

г) нает на работа от предприятието**.**

**Верен отговор: г)** (§А20 от МОС 620)

14.Разбирането за предприятието и неговата среда, включително за неговия вътрешен контрол, не включва:

а) оценка и преглед на финансови прогнози за дейността на предприятието;

б) естество на предприятието;

в) отраслови, регулаторни и други външни фактори;

г) целите и стратегиите на предприятието.

**Верен отговор: а)** (§А17-25 и т.11 от МОС 315)

|  |
| --- |
| 15.Одиторската документация за некоригираните отклонения може да взема предвид: |
| а/разглеждането на общия ефект от некоригираните отклонения; |
| б/ оценка на ефекта от некоригираните отклонения върху основните съотношения или тенденции, както и спазване на определени законови, нормативни или договорни изисквания;  |
| в/ оценката за това дали е надвишено нивото или нивата на същественост за конкретни класове сделки и операции, салда по сметки или оповестявания, ако има такива; |
| г/ отговори а/, б/ и в/. |

**Верен отговор: г**) (МОС 450 - А25 към § 15)

16. Съгласно МОС 530 *Одиторски извадки,* терминът „стратификация” е определен като:

а) възможност на одитора да получи и оцени одиторски доказателства относно някои характеристики на избраните обекти, за да оформи или да помогне оформянето на заключение относно популацията, от която е направена извадката;

б) подход към формиране на извадките, който притежава следните характеристики:

(ба) произволен избор на обектите в извадката; и

(бб) използване на теорията на вероятностите за оценка на резултатите от извадката, включително за оценка на риска от извадката;

в) несъответствие спрямо установените вътрешни контролни процедури, определени от одитора, във връзка с които одиторът се опитва да получи подходящо ниво на сигурност, че процентът на несъответствие, определен от одитора, не е бил превишен от действителния процент на несъответствие в популацията;

г) процес на разпределяне на популацията на части, всяка от които представлява група от извадкови единици, които имат подобни характеристики (често парична стойност);

**Верен отговор: г)** (МОС 530 т.5,з)

17. Коя от следните одиторски процедури няма за цел идентифициране на съдебни дела и спорове?
а/ преглед на сметките за разходи за правни услуги

б/ възрастов анализ на вземанията

в/ проучващо запитване към ръководството и, когато е приложимо, към други лица в предприятието, включително юрисконсулт

г/ преглед на протоколите от заседанията на лицата, натоварени с общо управление, и кореспонденция между предприятието и неговите външни юридически съветници

**Верен отговор: б)** (МОС 501 параграф 9)

18.Съгласно *МОС 550 - Свързани лица*, кои от посочените индикатори са доказателство за наличие на „свързано лице“ или „значително влияние“:

а) пряко или косвено участие в капитала или други финансови интереси в предприятието;

б) пряко или косвено участие на предприятието в капитала или други финансови интереси в други предприятия;

в) отговори а) и б);

г) пряко или косвено участие на държавата в капитала на предприятието

**Верен отговор: в),** МОС 550 – п.10 А5

19.За да се намали одиторският риск до приемливо ниско ниво, одиторът:

а) планира и прилага общите отговори на оценените рискове от съществени отклонения на ниво финансов отчет;

б) планира и изпълнява допълнителни одиторски процедури, чийто характер, време на изпълнение и обхват се базират върху, и са в отговор на, оценените рискове от съществени отклонения на ниво твърдение за вярност;

в) нито един от посочените отговори;

г) отговори а/ и б/

**Верен отговор: г),** МОС 330/ т5 и т.6

20. Видът на одиторското мнение се определя от преценката на одитора за характера на отклоненията и тяхното отражение върху финансовия отчет. Кое от долните твърдения не е вярно:

а/ Отрицателно мнение се издава, ако финансовият отчет съдържа съществени отклонения, и ефектът върху финансовия отчет е съществен, но не всеобхватен;

б/ Квалифицирано мнение се издава, ако финансовият отчет съдържа съществени отклонения и ефектът върху финансовия отчет е съществен, но не всеобхватен;;

в/ Отрицателно мнение се издава, ако финансовият отчет съдържа съществени отклонения, и ефектът върху финансовия отчет е съществен и всеобхватен;

г/Отказ от изразяване на мнение е налице при невъзможност да се получат достатъчни и уместни одиторски доказателства и ефектът върху финансовия отчет от евентуално неразкритите отклонения е съществен и всеобхватен.

**Верен отговор: а)** (МОС 705 параграф 7, 8, 9 и А1)

21. Одиторът се съгласява да приеме извършването на одит на финансови отчети:

а) Единствено, когато финансовите отчети са изготвени по Международни стандарти за финансово отчитане (МСФО), публикувани от Съвета по Международни счетоводни стандарти

б) Когато общата рамка за финансово отчитане, която ще бъде прилагана при изготвянето им, е приемлива

в) Единствено, когато финансовите отчети са изготвени по силата на закон или друга нормативна уредба, отнасяща се за дейността на предприятието

г) Когато рамката за финансово отчитане, която ще бъде прилагана при изготвянето им, е разбираема и уместна

**Верен отговор: б)** МОС 210, 6 - а)

22.Във връзка с *МОС 240 - Отговорности на одитора относно измами при одита на финансови отчети,* одиторът задължително отправя проучващи запитвания към ръководството, за да определи дали то е запознато с някакви реални или подозирани измами относно:

а) подходите на ръководството за идентифициране и отговор на рискове от измами, включително всякакви специфични рискове от измама, които ръководството е идентифицирало, или за които е информирано, или групи сделки и операции, салда по сметки или оповестявания, за които е вероятно, че съществува риск от измама;

б) оценката на ръководството, че във финансовия отчет може да са налице несъществени отклонения, дължащи се на измами, включително характера, причините, обхвата и честотата на извършваните от ръководството преценки

в) комуникацията на ръководството със служителите относно бизнес практиката и етичните практики

г) отговори а/ , б/ и в/

 **Верен Отговор: г)** МОС 240 – п.17

23.По време на одита на предприятие „АЯ” ООД не са били изпълнени специфични одиторски процедури относно идентифициране и оценка на риска от съществени отклонения във финансовия отчет, дължащи се на измама. Одиторът счита, че ако включи в представителното писмо от ръководството специфичен текст, че ръководството потвърждава, че не е имало установени или подозирани измами през годината, това би било достатъчно одиторско доказателство за липсата на измами. Кое от следните твърдения е най-правилно в случая?

А) писмените изявления са необходими одиторски доказателства, но сами по себе си те не осигуряват достатъчни и необходими одиторски доказателства, за който и да е от въпросите, за които се отнасят

Б) писмените изявления представляват одиторски доказателства и съответно по преценка на одитора може да се счете, че те са достатъчни одиторски доказателства за определено твърдение за вярност – например липсата на измами

В) ако писмените изявления са предоставени от ръководството, което носи съответните отговорности за финансовия отчет и разполага с познания по съответните въпроси, то може да се приеме, че те са достатъчно одиторско доказателство за липсата на измами

Г) това е вярно, само ако одиторът няма опасения относно компетентността, почтеността, етичните ценности или прилежността на ръководството и надеждността на писмените изявления

**Верен отговор: А,** МОС 580, т. 4

24. Как следва одиторът да получи разбиране и оценка за уместните контроли, имащи отношение към одита:

А) отправяне на проучващи запитвания към персонала на предприятието

Б) проучващи запитвания и наблюдение на прилагането или фактическа проверка на документи или отчети

В) фактическа проверка на документи или отчети за избрана извадка

Г) не се изисква

**Верен отговор: Б,** МОС 315, § А74

25.Ръководството на дружество А е направило преценка за способността на предприятието да продължи да функционира като действащо предприятие. В резултат на тази оценка са идентифицирани събития и условия, които пораждат съществена несигурност относно предположението за действащо предприятие и е направило следните оповестявания във финансовите отчети:

„Финансовият отчет е изготвен на базата на принципа на действащото предприятие и предположението, че дружеството ще продължи дейността си в обозримо бъдеще.

Компанията реализира загуби през 20Х3 г. в размер на 1,936 хил. лв. (20Х2: 1,665 хил. лв.). Балансът на Дружеството показва, че текущите пасиви превишават текущите активи със сумата от 4,424 хил. лв. (през 20Х2 г. текущите пасиви превишават текущите активи със сумата от 3,709 хил. лв.). Към датата на баланса Дружеството има неизползвани краткосрочни и дългосрочни кредитни линии в размер на 87 хил. лв. (Приложение 23). Текущите задължения включват 3,174 хил. лв. – търговски и други задължения, 5,950 хил. лв. – банкови заеми, 206 хил. лв. – задължения по финансов лизинг и 57 хил. лв. – задължения към едноличния собственик.

Бъдещите дейности на Дружеството зависят от способността му да приложи успешно преструктурирането, както и от продължаващата подкрепа от съществуващите и потенциалните източници на финансиране. Дейностите на дружеството са финансирани със заемни средства от банки (Приложение № 21 и 27). Към датата на одобрението на този финансов отчет, няма просрочени вноски към банките, и в момента се водят преговори с ключов кредитор за преструктуриране на плановете за погасяване и отлагане на изплащането на главницата по заем от 11,500 хил. лв. за периода след септември 20Х4 г.

Ръководството на Дружеството също прилага нови мерки за преструктуриране, с които да постигне бизнес целите си и да гарантира стабилна позиция на пазара. Основните стъпки са увеличаване на оборота чрез намирането на нови клиенти на чужди пазари, подобряването на брутните маржове, предоговаряне с доставчиците за по-дълги срокове на плащане, оптимизация на материалните запаси, оптимизация на разходите, строг план за намаляване на вземанията от местни клиенти и свързани лица, както и допълнителни мерки за подсигуряването на възможността за погасяване на задълженията на дружеството, когато те вече са просрочени. Въз основа на данните от бюджета за 20Х4 г. се очаква финансовият резултат на дружеството за края на годината да е печалба в размер на 300 хил. лв. Действителният финансов резултат към 30 април 20Х4 г. е печалба преди данъци в размер на 212 хил. лв.

Гореспоменатите фактори показват, че дружеството е в състояние да продължи да функционира като действащо предприятие с подкрепата на съществуващите източници на финансиране и прилагането на новите мерки за преструктуриране.

Ако източниците на финансиране оттеглят средствата си, което не е случаят към момента, принципът на действащо предприятие няма да може да се прилага вече, активите и пасивите на дружеството ще трябва да се измерват на база стойности, които биха могли да бъдат значително по-различни, от стойностите, представени в този финансов отчет, изготвен на принципа на действащо предприятие.“

Одиторът е достигнал до заключение, че използването от страна на ръководството на счетоводната база на основата на принципа за действащо предприятие е уместно при конкретните обстоятелства, но е налице съществена несигурност. Какво мнение е подходящо да издаде одиторът на дружество А относно финансовите отчети на дружеството за годината приключваща към 31 декември 20Х3 г.:

А) модифицирано мнение, а одиторският доклад следва да включи самостоятелен раздел, озаглавен „Квалифицирано мнение”

Б) модифицирано мнение, а одиторският доклад следва да включи самостоятелен раздел, озаглавен „Съществена несигурност, свързана с предположението за действащо предприятие”

В) немодифицирано мнение, а одиторският доклад следва да включи самостоятелен раздел, озаглавен „Съществена несигурност, свързана с предположението за действащо предприятие”

Г) мнение с параграф за обръщане на внимание

**Верен отговор: В**, МОС 570, § 22

26.Кое от следните твърдения е грешно по отношение на концепцията за нивото на същественост?

А) некоригираните отклонения, които са под нивото на същественост, на индивидуална или на агрегирана база, следва да се преценят като несъществени

Б) нивото на същественост се прилага във фаза планиране, изпълнение и приключване на одита и се преразглежда при необходимост

В) преценките на одитора, направени при определянето и преразглеждането на ниво на същественост, както и съответните суми, следва да бъдат подходящо документирани

Г) няма грешно твърдение

**Верен отговор:** А, МОС 320, пар. 5-6, 12-14

27.Кои одиторски процедури за текущия период са подходящиспоред МОС 510 „Първоначални ангажименти за одит – начални салда” по отношение на началното салдо на стоките:

А) наблюдение на текущата инвентаризация и равнението й с количеството от съответния материален запас в началото на периода

Б) изпълнение на одиторски процедури за обръщаемостта на материалните запаси

В) изпълнение на одиторски процедури за потвърждение на крайното салдо на материалните запаси към края на текущия период

Г) одиторски процедури за потвърждение на приходите от продажби на стоки

**Верен отговор „А”,** МОС 510, А6

28.С цел получаване на надеждни одиторски доказателства, одиторът изпраща писмо за външно потвърждаване на вземанията от клиенти до съответен клиент, като в писмото е посочен адреса на одитора с молба за директно потвърждение на салдото до него. Поради невнимание, отговорът е адресиран до предприятието-клиент, а не до одитора. Подходящите действия на одитора съгласно МОС 505 „Потвърждения от външни източници” са:

А) да поиска да получи директно потвърждението от потвърждаващата страна

Б) да поиска от главния счетоводител на предприятието-клиент да му издиктува отговора

В) не предприема действия тъй като няма никакво значение как е получен отговора

Г) да издаде модифицирано мнение тъй като не е получил директен отговор

**Верен отговор „А”,** МОС 505, А14

29. Предприятие „Л“ АД изготвя финансовия си отчет за година 20Х6 в съответствие с НСС. Поради промени в Закона за Счетоводството предприятието трябва да премине към изготвяне на финансов отчет в съответствие с МСФО, приети в ЕС за година 20Х7. Изготвен е встъпителен баланс по МСФО към 1.1.20Х6 – датата на преминаване към МСФО. Предприятие „Л“ изисква от вас оферта за одит на този встъпителен баланс, като се предвижда, че одиторското мнение ще съдържа твърдение, че встъпителният баланс, изготвен от ръководството на предприятието, представя достоверно, във всички съществени аспекти финансовото състояние на предприятието в съответствие с изискванията на МСФО, приети в ЕС, приложими при изготвянето на баланс.

Кой одиторски стандарт би бил приложим за този одит ангажимент?

А) МОС 805 „Конкретни съображения – одити на отделни компоненти на финансов отчет и на специфични елементи, статии или позиции във финансовия отчет“

Б) Международен стандарт за ангажименти за изразяване на сигурност 3420 – „Ангажименти за изразяване на сигурност за докладване относно компилирането на проформа финансова информация, включена в проспект“

В) МОС 800 „Конкретни съображения – одити на финансови отчети, изготвени в съответствие с общи рамки със специално предназначение“

Г) Международен стандарт за свързани по съдържание услуги 4400 „Ангажименти за извършване на договорени процедури относно финансова информация“

 **Верен отговор А,** МОС 805.Пример 1

30. Ангажирани сте да извършите преглед на междинна финансова информация за периода 1 януари – 30 юни 20Х6 г. на предприятие „БГ Страх“ АД – застраховател. Предприятието прилага МСФО, приети в ЕС. Финансовата информация за този период ще бъде изготвена в съответствие с МСС 34. За изпълнението на този ангажимента ще се прилага МСАП 2410, тъй като Вие сте ангажирани и за одит на годишния финансов отчет на предприятието. В допълнение на междинния финансов отчет за периода 1 януари – 30 юни 20Х6 г., предприятието е задължено да изготви и отчети за целите на КФН по определени справки за същия период (отчети за надзорни цели). Каква е Вашата отговорност във връзка с отчетите за надзорни цели?

А) няма задължение за прочитане и запознаване с отчетите за надзорни цели, тъй като това е ангажимент за преглед, а не за одит и съответно МОС 720 не е приложим

Б) ако одиторът прецени, че този ангажимент е с висок риск, трябва да се запознае с отчетите за надзорни цели, в други случаи (среден и нисък риск) не е длъжен

В) одиторът следва да прочете отчетите за надзорни цели, тъй като те придружават междинната финансова информация, за да прецени дали тези отчети съдържат информация, която е съществено несъвместима с междинната финансова информация

Г) одиторът следва да се запознае с отчетите за надзорни цели, само ако е ангажиран за това с отделен ангажимент – например ангажимент за извършване на договорени процедури по МСССУ 4400.

 **Верен отговор В,** МСАП 2410.36-37

31. Какви са главните цели на планирането на одита на финансовия отчет?

1) отделяне на подходящо внимание за важните области на одита

2) своевременно идентифициране и разрешаване на потенциалните проблемни области

3) адекватно разпределение и координиране на одитната работа между членовете на екипа, вкл. инструктиране, контрол и преглед на работата на членовете на одитния екип

4)надлежно организиране и управление на одиторския ангажимент

A) 1), 2), 3), 4)

Б) 1), 3), 4)

В) 1), 2), 3)

Г) 2) и 3)

**Верен отговор: A);** МОС 300, т. 2

32. .Кое от посочените твърдения е вярно?

А. Независим регистриран одитор, който е екперт по въпроси, свързани с прилагането на МСФО и НСС, може да бъде включен в одит екипа като външен експерт на одитора.

Б. Съпругата на вътрешния експерт-оценител на одитора е назначена като главен счетоводител в предприятие, клиент за одит. Това обстоятелство следва да се вземе предвид при определяне на необходимостта от използване на експерт-оценител на одитора за ангажимента за одит на този клиент за текущия отчетен период.

В. При немодифицирано мнение, одиторът може да включи параграф за други въпроси, където да поясни необходимостта от използването на екперт на одитора и отговорностите на този екперт.

Г. Нито едно от посочените по-горе твърдения не е вярно

**Верен отговор Г,** МОС 620, пар. А1, пар. 9, пар. 14

33.Кое от посочените твърдения е вярно?

А. Одиторът включва самостоятелен раздел по отношение на другата информация, невключена във финансовия отчет, дори ако не е получил доклада за дейността на предприятие, чийто акции се търгуват на Българска фондова борса към датата на одиторския доклад.

Б. Съгласно МОС, одиторът се запознава с доклада за дейността, придружаващ финансовия отчет, с цел установяване дали е налице съществено отклонение във финансовия отчет, което би имало ефект върху одиторското мнение.

В. По отношение на доклада за дейността на предприятие, чийто акции се търгуват на Българска фондова борса, отговорностите на одитора за докладване върху него произтичат от Закона за счетоводството и от Закона за публично предлагане на ценни книжа, а не от МОС.

Г. Нито едно от посочените по-горе твърдения не е вярно

**Верен отговор А,** МОС 720, пар. 21 (а)

34. В Писмото за поемане на одиторски ангажимент се уточняват различни детайли от одит дейността, включително и че :

А) съществени неточности, отклонения и несъответствия могат да останат неразкрити

Б) използването на базата за оценяване на активите и пасивите не е подходяща за съставянето на отчет по МСФО 13

В) възможността някои от документите ако не бъдат представени да се поискат писмени уверения от ръководството на дружеството

Г) изискването одиторът да не прави корекции неодобрени от ръководството на дружеството

**Верен отговора А,** МОС 210 пар. 10, А23, Приложение 1

35.При преглед на работата на екипа по одит ангажимент съдружникът установява, че значителна част от материалните запаси се намират в помещения на трети лица, като само за половината от тях има потвърждение чрез писма от тези трети лица, че съответните материални запаси се намират при тях. Съдружникът по ангажимента:

А) издава одит мнение, като приема, че в предходни периоди не е имало проблеми, свързани с материалните запаси

Б) приема, че рискът е приемлив тъй като половината от салдото е потвърдено и пристъпва към издаване на одит мнение

В) възлага на екипа да извърши допълнителни процедури с цел потвърждаване на цялото салдо

Г) обсъжда с клиента местонахождението и състоянието на материалните запаси и приема становището на клиента, и пристъпва към издаване на одит мнение

**Верен отговор В,** МОС 220, пар. 16-17, А16-А20

36.В процеса на изпълнение на одита на дружество Х одит екипа открива, че е променена счетоводната политика по признаване на приходите от една от бизнес линиите, поради внедряване на нова информационна система и промяна в организацията на отдела отговарящ за тази бизнес линия. В резултат на това:

А) одит екипът приема, че промяната е несъществена и продължава с изпълнение на одит плана, така както е изготвен

Б) съдружникът по ангажимента смята, че настъпилата промяна не би трябвало да има съществено влияние върху ангажимента и продължава с управлението на другите въпроси по ангажимента

В) в резултат на установената промяна екипът по одит ангажимента извършва промяна в одит подхода си, като дефинира нови по време и обхват процедури

Г) одит екипът описва въпросът в писмото за представяне от страна на ръководството и изисква оценката му за ефекта върху финансовите отчети

**Верен отговор – В,** МОС 300, пар.10 и пар.12; А13 и А18

37**.** Посочете вярното по отношение на планирането на одиторски ангажимент:

А) планирането започва да се извършва след като започне работата на място при одит клиента и завършва при приключване на тестовете по същество.

Б) планирането започва да се извършва след като започне работата на място при одит клиента и завършва при приключване на одита.

В) планирането започва да се извършва след приключване на одита за предходната година и завършва при приключване на текущия одит.

Г) планирането започва да се извършва след приключване на одита за предходната година и завършва след като са идентифицирани рисковете от съществени отклонения.

В**ерен отговор В,** МОС 300.A2

38. Кое от следните е в съответствие с изискванията на МОС 250 „Съобразяване със закони и други нормативни разпоредби при одита на финансови отчети“?

А) одиторът има отговорност да удостовери, че в дейността си одитираното предприятие е спазвало разпоредбите на всички приложими закони и регулации, съответно при констатирани несъответствия същите се посочват от одитора в одиторския доклад или ако ефектите са под нивото на същественост на изпълнението в писмото до ръководството

Б) одиторът има отговорност за получаването на разумна степен на сигурност, че финансовият отчет, като цяло, е свободен от съществени отклонения, независимо дали се дължат на измама или грешка, вземайки под внимание приложимата правна и регулаторна рамка

В) одиторът има отговорност да гарантира, че дейността на дружеството се извършва в съответствие с разпоредбите на законите и другите нормативни разпоредби, включително при спазването на разпоредбите на законите и другите нормативни разпоредби, които определят отчетените суми и направените оповестявания във финансовия отчет на предприятието

Г) одиторът, има отговорност за предотвратяването на случаи на несъобразяване и от него не може да се очаква да разкрие случаи на несъобразяване с всички закони и други нормативни разпоредби

**Верен отговор Б,** МОС 250.5

39. Съгласно МОС 706 *Параграфи за обръщане на внимание и параграфи по други въпроси в доклада на независимия одитор,* когато одиторът включва параграф за обръщане на внимание в одиторския доклад, той:

а/ посочва, че одиторското мнение не е модифицирано по отношение на параграфа, на който се обръщавнимание

б/ посочва, че одиторското мнение е модифицирано по отношение на параграфа, на който се обръща внимание

в/ посочва, че параграфът изразява от страна на одитора квалифицирано мнение

г/ посочва, че параграфът се използва за оповестяване на информация, която не е представена във финансовия отчет

**Верен отговор: а),** МОС 706, §9, в и А7

40. Съгласно МОС 220 - Контрол върху качеството на одита на финансови отчети при одита на финансови отчети на търгувани на фондовата борса дружества, лицето, извършващо преглед за контрол върху качеството, не разглежда един от изброените по-долу въпроси:

а) oценката на всеки един член от екипа по ангажимента за независимостта на фирмата във връзка с конкретния одиторски ангажимент

б) дали са проведени подходящи консултации по въпроси, включващи различия в мнението или други трудни или спорни въпроси и заключенията в резултат на тези консултации

в) дали избраната за преглед одиторска документация отразява извършената работа във връзка със съществените преценки и подкрепя направените заключения

г) оценка на работата на всеки член от екипа по ангажимента за справянето му с възложените задачи от съдружника, отговорен за ангажимента, и изработване на мнение за начините, по които са разрешени възникнали различия в мненията в рамките на екипа по ангажимента

**Верен отговор: г),** МОС 220 – п.21

41. За да намали риска, присъщ на потвържденията на разчетите, одиторът най-вероятно ще изиска:

a) да приема по изключение потвърждение по имейл

б) да се изпратят директно на неговия пощенски адрес оригиналите на писмата с отговора

в) да изпрати повторно запитване за потвърждаване на отговора от имейла

г) да проучи последващи записи в сметки, за които има съмнение.

**Верен отговор: б),** МОС 505-Потвърждения от външни източници т.А12

|  |
| --- |
| 42.Какво включва целта на одитора, когато прилага МОС 501 „Одиторски доказателства –конкретни съображения по подбрани обекти” : |
| а/да получи достатъчни и уместни одиторски доказателства относно съществуването и състоянието на материалните запаси |
| б/да получи достатъчни и уместни одиторски доказателства относно пълнотата на информацията за съдебните дела и искове, по които предприятието е страна |
| в/да получи достатъчни и уместни одиторски доказателства относно представянето и оповестяването на информацията по сегменти в съответствие с приложимата обща рамка за финансово отчитане |

г/ отговори а/, б/ и в/

**Верен отговор: г),** (МОС 501 - § 3)

43. Когато използването на предположението за действащо предприятие е неуместно, финансовият отчет на одитираното предприятие следва да бъде изготвен на ликвидационна база и да включи адекватно оповестяване. Като алтернатива на действие по приетия ангажимент одиторът може:

а) да извърши одит на този финансов отчет, ако определи, че използваната алтернативна база е допустима при дадените обстоятелства в съответствие с общата рамка за финансово отчитане

б) да изрази неквалифицирано мнение върху този финансов отчет, при положение, че той включва адекватно оповестяване

в) да включи Параграф за обръщане на внимание в одиторския доклад, в който да подчертае използването на алтернативна база и причините за това

г) отговори а/ , б/ и в/

 **Верен отговор: г),** МОС 570, параграф А26

44. Коя от изброените характеристики не е в съответствие с определението за свързани лица в контекста на МОС 550 *Свързани лица*:

а) лице или друго предприятие, което притежава пряк контрол върху отчетното предприятие

б) предприятия, които са под общ контрол на държавата, освен ако не са ангажирани в съществени сделки или ако не споделят ресурси в значителна степен едно с друго

в) предприятие, върху което отчетното предприятие упражнява косвено значително влияние

г) друго предприятие, което е под общ контрол с отчетното предприятие

**Верен отговор: б),** МОС 550.10.в.iii

45.Независимо от оценката на одитора за рисковете от заобикаляне на контролите от страна на ръководството, в съответствие с *МОС 240 - Отговорности на одитора относно измами при одита на финансови отчети*, той разработва и изпълнява одиторски процедури за преглед на приблизителните счетоводни оценки за предубеденост и за оценка дали обстоятелства, пораждащи предубеденост, ако съществуват такива, представляват риск от съществени отклонения, дължащи се на измама. При извършването на този преглед одиторът:

а) оценява дали преценките и решенията, взети от ръководството по отношение на приблизителните счетоводни оценки, включени във финансовия отчет, дори ако са разумни поотделно, показват евентуално предубеденост от страна на ръководството на предприятието, което може да представлява риск от съществени отклонения, дължащи се на измама;

б) оценява дали преценките и решенията, взети от ръководството по отношение на приблизителните счетоводни оценки, включени във финансовия отчет имат възможност да са повлияни от преки решения на лицата натоварени с общо управление и на тези осъществяващи ръководство в предприятието

в) при индикации за предубеденост, преоценява приблизителните счетоводни оценки като цяло и извършва ретроспективен преглед на преценките и предположенията на ръководството, свързани със съществените приблизителни счетоводни оценки, отразени във финансовия отчет за предходната година

г) посоченото в отговори а) и в).

**Верен отговор: г),** МОС 240 – п.32 б)

46. При ангажименти за преглед на исторически финансови отчети, изготвени като е използвана обща рамка за достоверно представяне, формата на заключението в издавания доклад следва да:

А) посочва, че на одитора не е станало известно нищо, въз основа на извършвания преглед, което да го кара да счита, че финансовият отчет не дава вярна и честна представа в съответствие с приложимата обща рамка за финансово отчитане

Б) посочва, че на одитора не е станало известно нищо, въз основа на извършвания преглед, което да го кара да счита, че финансовия отчет дава вярна и честна представа в съответствие с приложимата обща рамка на финансово отчитане;

В) посочва, че финансовият отчет дава вярна и честна представа в съответствие с приложимата обща рамка на финансово отчитане

Г)нито едно от горепосочените.

**Верен отговор А,** (МСАП 2400, 74 и А113-114)

47. Одиторът окомплектова одитната документация в одитно досие и съхранява документацията от одитните ангажименти по подходящ начин. Съгласно изискванията на МОС:

А/ окомплектоването на одиторското досие обикновено е не повече от 30 дни от датата на доклада, а съхранението на документите от одитните ангажименти обикновено е не по-малко от пет години от датата на одитния доклад

Б/ окомплектоването на одиторското досие обикновено е не повече от 30 дни от датата на доклада, а съхранението на документите от одитните ангажименти обикновено е не по-малко от пет години от датата на годишния финансов отчет

В/ окомплектоването на одиторското досие обикновено е не повече от 60 дни от датата на доклада, а съхранението на документите от одитните ангажименти обикновено е не по-малко от пет години от датата на одитния доклад

Г/ окомплектоването на одиторското досие обикновено е не повече от 60 дни от датата на доклада, а съхранението на документите от одитните ангажименти обикновено е не по-малко от пет години от датата на годишния финансов отчет.

**Верен отговор В**, МОС 230, А21, А23 /МСКК1 ПАРАГРАФ А54 И А61/

48. Съгласно *МОС 580 Писмени изявления* могат да възникнат ситуации, при които сегашното ръководство не е присъствало по време на всички периоди, упоменати в одиторския доклад. Тези лица може да твърдят, че те не са в състояние да предоставят някои (или всички) от писмените изявления, тъй като не са били на длъжност по време на периода. В този случай одиторът:

А) се доверява на изявленията на предходното ръководство за този период

Б) изисква писмени изявления от сегашното ръководство за периода, в който те са били на длъжност и изпълнява допълнителни алтернативни процедури за периода, в който предходното ръководство са били на длъжност

В) изисква писмени изявления от сегашното ръководство, които обхващат целия одитиран период(и)

Г) всички изброени отговори са неверни.

Посочете вярното твърдение.

**Верен отговор В,** МОС 580 – Писмени изявления, §А18

49. Кои от посочените твърдения са верни в контекста на МОС 220 *Контрол върху качеството на одита на финансови отчети*:

а) съдружникът, отговорен за ангажимента, поема отговорността за цялостното качество на всеки ангажимент за одит, който е възложен на този съдружник;

б) съдружникът, отговорен за ангажимента, прави заключение относно спазването на изискванията за независимост, които са приложими по отношение на одиторския ангажимент;

в) съдружникът, отговорен за ангажимента, заедно с екипа на ангажимента поемат солидарно отговорността за цялостното качество на всеки ангажимент за одит, който изпълняват

г) съдружникът, отговорен за ангажимента носи отговорността, че екипът по ангажимента предприема получаването на подходящи консултации по трудни или спорни въпроси.

Посочете кои отговори са верни:

А) а) , б) и г)

Б) а) и б)

В) б), в) и г)

Г) а), б), в) и г)

**Верен** **отговор А,** МОС 220 т.8,11, 18

50. Съгласно МОС 560 Последващи събития, датата на издаване на финансовия отчет е:

А/датата, която одиторът поставя на доклада върху финансовия отчет, в съответствие с МОС 700

Б/ датата, на която одиторският доклад и одитираният финансов отчет са предоставени на трети лица

В/ датата, на която пълният финансов отчет е бил изготвен, и лицата, притежаващи съответните пълномощия, са потвърдили, че те са поели отговорност за този финансов отчет

Г/ датата, на която Общото събрание на акционерите е приело финансовия отчет

**Верен отговор Б,** МОС 560, параграф 5

51. Размерът на извадката за тестове на детайлите трябва да бъде по-голям, когато:

 А/

|  |  |  |  |
| --- | --- | --- | --- |
| допустиматагрешка/ отклонение | очакванатагрешка/ отклонение | присъщият риск  | контролниятриск |
| е по-малка | е по-малка | е по-висок | е по-нисък |

Б/

|  |  |  |  |
| --- | --- | --- | --- |
| допустиматагрешка/ отклонение | очакванатагрешка/ отклонение | присъщият риск  | контролниятриск |
| е по-голяма | е по-малка | е по-нисък | е по-висок |

 В/

|  |  |  |  |
| --- | --- | --- | --- |
| допустиматагрешка/ отклонение | очакванатагрешка/ отклонение | присъщият риск  | контролниятриск |
| е по-малка | е по-голяма | е по-висок | е по-висок |

 Г/

|  |  |  |  |
| --- | --- | --- | --- |
| допустиматагрешка/ отклонение | очакванатагрешка/ отклонение | присъщият риск  | контролниятриск |
| е по-голяма | е по-голяма | е по-висок | е по-висок |

**Верен отговор В**, МОС 530 ОДИТОРСКИ ИЗВАДКИ - Приложение 3

52. При оценка на ефекта от отклоненията, натрупани по време на одита, обикновено се разграничават и натрупват:

А/ само фактически отклонения и проектирани отклонения, тъй като отклоненията в преценките не е възможно да бъдат измерени

Б/ фактически отклонения, отклонения в преценката и проектирани отклонения

В/ само фактически отклонения, защото не се натрупват възможни отклонения

Г/ само фактически отклонения, които са над нивото на съществеността

**Верен отговор: Б,** МОС 450, пар 5, А3 от Съответни изменения в други МОС

53. Коя от изброените по-долу процедури не е част от предварителните дейности по планиране на ангажимента:

А) Изпълняване на процедури във връзка с приемане и продължаване на взаимоотношенията с клиента

Б) Оценка на спазването на етичните изисквания, включително изискванията за независимост

В) Постигане на разбиране относно условията на ангажимента

Г) Установяване на характеристиките на ангажимента, които определят неговия обхват

**Верен отговор: Г,**  МОС 300, т. 6

54. Коя от посочените по-долу дейности е част от общата одиторска стратегия:

А) Потвърждаване на характера, времето на изпълнение и степента на обхвата на ресурсите, необходими за изпълнение на ангажимента

Б) Определяне естеството, времето на изпълнение и обхвата на планираните процедури за оценка на риска

В) Определяне естеството, времето на изпълнение и обхвата на допълнителните одиторски процедури на ниво твърдение за вярност

Г) А, Б и В

**Верен отговор: А ,** МОС 300, т. 8 и т.9

55. Работата по одит ангажимент на дружество, което се търгува на фондова борса, е приключена и изцяло документирана на 19 март 20X1. Съдружникът, отговорен за ангажимента, е прегледал одиторската документация на 20 и 21 март 20X1 и е върнал коментари по нея на екипа по ангажимента. Той е получил отговор на поставените въпроси на 23 март 20X1 и е удовлетворен, че са получени достатъчни и уместни одиторски доказателства в подкрепа на направените заключения и на одиторския доклад, който ще бъде издаден, като на същата дата е дискутирал това по телефона с лицето, извършващо преглед на контрол върху качеството на ангажимента. На 27 март 20X1 лицето, извършващо преглед на контрол върху качеството на ангажимента е направило обективна оценка на съществените преценки, както и на заключенията направени при формулирането на одиторския доклад, както и другите въпроси, които МОС 220 „Контрол върху качеството на одити на финансови отчети” дефинира да бъдат разгледани от изпълняващия тази роля в одит ангажимента. Документацията за прегледа за контрол върху качеството е попълнена на 4 април 20X1.

А/ Одиторският доклад трябва да бъде издаден с дата 27 март 20X1

Б/ Одиторският доклад може да бъде издаден с дата не по-ранна от 23 март 20X1

В/ Одиторският доклад може да бъде издаден с дата не по-ранна от 27 март 20X1

Г/ Одиторският доклад може да бъде издаден с дата не по-ранна от 4 април 20X1

**Верен отговор: в,** МОС 220, А25

56. При извършване на одита на дружество, което регистрираният одитор има за одит клиент за трета поредна година, той извършва работа свързана с взаимоотношенията и сделките със свързани лица. При преглеждане на счетоводната информация той установява, че през отчетния период дружеството е извършило ежемесечни продажби за една и съща сума със свързано дружество от Румъния, което до момента ръководството на дружеството не е идентифицирало като такова, нито е оповестило пред одитора като свързано лице. В подготвения одиторски план регистрираният одитор е предвидил да разчита на тестове на контроли като одиторско доказателство относно сделките със свързани лица. Дружеството има много на брой и добре действащи контроли и сделките със свързани лица не са съществени. Одиторът в така създалата се ситуация обмисля кое от по-долу изброените действия ще е в съответствие с МОС:

А/ Да извърши подходящи одиторски процедури по същество свързани с тези новоустановени свързани лица

Б/ Да продължи да извършва тестове на контроли за сделките със свързани лица, както е предвидил в одиторския план, тъй като сделките със свързани лица не са съществени

В/ Да продължи да извършва тестове на контроли за сделките със свързани лица, както е предвидил в одиторския с план, тъй като сделките със свързани лица не са съществени, но да увеличи одиторската извадка при така извършваните тестове

Г/ Да извърши подходящи одиторски процедури по същество, свързани с тези новоустановени свързани лица, ако те са съществени за отчетния период

**Верен отговор: А,** МОС 550, пар. 22(в)

57. При повтарящи се одити на предприятието в следващи години, съгласно изискванията на МОС 210 „Договаряне на условията на одиторските ангажименти”:

А/ Одиторът преценява дали да поиска подписването на ново Писмо за поемане на одиторски ангажимент или това не е необходимо

Б/ Одиторът е необходимо да поиска подписването на нов договор или ново Писмо за поемане на одиторски ангажимент за всяка поредна година

В/ Одиторът преценява дали да подпише ново Писмо за поемане на одиторски ангажимент, като е необходимо всяка година да поиска подписване на нов писмен договор за одита

Г/ Необходимо е задължително да поиска подписването на нов писмен договор и Писмо за поемане на одиторски ангажимент, ако е извършена смяна в одиторския екип

**Верен отговор: А) ,** МОС 210, 13

58. В съответствие с МОС 600 „Конкретни съображения – одити на финансови отчети на група (включително ползване работата на одитори на компоненти)” ако екипът за ангажимент на група планира да поиска от одитор на компонент да изпълни работа, свързана с финансовата информация на компонент, е необходимо да се получи определено разбиране за одитора на компонента. Кое от изброените по-долу не е сред изискванията за разбиране на одитора на компонента:

а.Професионалната компетентност на одитора на компонент

б.Дали одиторът на компонент разбира и ще спазва етичните изисквания, които се отнасят до одит на група и, в частност, дали е независим

в.Предишен опит на одитора на компонента с ангажименти изпълнявани в дружества от групата, включително информация за модификации в одиторските доклади

г.Дали одиторът на компонент работи в регулаторна среда, която упражнява активен надзор върху одиторите

**Верен отговор: в,** МОС 600, т.19

59. Коя от посочените процедури не се включва в общите отговори на одитора за адресиране на рисковете от съществени отклонения, дължащи се на измама на ниво финансов отчет, съгласно МОС 240 „Отговорност на одитора относно измами при одита на финансови отчети”?

1. определяне и упражняване надзор върху персонала, като се взема под внимание познанията, уменията и способностите на отделните членове, на които се възлагат съществени отговорности по ангажимента, и оценката на одитора за рисковете от съществени отклонения, дължащи се на измама за ангажимента
2. оценяване дали избора и приложението на счетоводната политика на предприятието, в частност свързаните със субективни оценки и сложни сделки и операции, могат да бъдат показателни за подправена финансова отчетност, възникваща от усилието на ръководството за управление на доходите
3. докладване възникването на измама пред външни надзорни органи
4. включване елемент на непредсказуемост при избора на характера, времето на изпълнение и обхвата на одиторските процедури

**Верен отговор:В ,** МОС 240 – Отговорност на одитора относно измами при одита на финансови отчети”, § 29.

60.Кое от изброените изявления на ръководството или лицата, натоварени с общо управление, до одитора е неподходящо, съгласно МОС 240 „Отговорност на одитора относно измами при одита на финансови отчети”:

1. те не носят отговорност за подправена, под натиск от външни за предприятието фактори, финансова отчетност
2. те са оповестили пред одитора резултатите от управленската оценка на риска финансовият отчет да съдържа съществени отклонения в резултат на измама
3. те са оповестили пред одитора известни им измами или подозрения за измами, засягащи предприятието, в които участва ръководството, служители, които играят съществена роля в системата за вътрешен контрол; или други лица, когато измамата може да има съществен ефект върху финансовия отчет
4. те са оповестили пред одитора известните им твърдения за наличие на измама, или за подозирана измама, засягаща финансовия отчет на предприятието, които са съобщени от служители, бивши служители, анализатори, регулаторни органи или други лица

**Верен отговор А,** МОС 240 – Отговорност на одитора относно измами при одита на финансови отчети”, § 39.

61.Когато работата на експерта на одитора, в контекста на МОС 620 „Ползване работата на експерт на одитора”, е свързана с използването на съществени предположения и методи, кой от изброените фактори не се свързва с оценката на одитора на тези предположения и методи?

А) дали са общоприети в рамките на областта на експерта на одитора

Б) дали съответстват на изискванията на приложимата обща рамка за финансово отчитане

В) дали са съгласувани с ръководството

Г) дали са зависими от използването на специализирани модели

**Верен отговор: В,** МОС 620 – Ползване работата на експерт на одитора, Приложение и друг пояснителен материал А37.

62. При прилагане на МОС 800 Одити на финансови отчети със специално предназначение одиторският доклад върху финансов отчет, изготвен в съответствие с разпоредби за финансово отчитане на договор:

а/ включва параграф за база за отчитане и параграф за ограничение за разпространение и използване на одиторския доклад

б/ не включва параграф за база за отчитане и параграф за ограничение за разпространение и използване на одиторския доклад

в/ не включва параграф за база за отчитане, но включва параграф за ограничение за разпространение и използване на одиторския доклад

г/ включва параграф за база за отчитане, но не включва параграф за ограничение за разпространение и използване на одиторския доклад

**Верен отговор: а,** МОС 800, Пример 1

63.Вие отговаряте за първоначален одиторски ангажимент – одит на финансовия отчет за 20Х2 г. на клиента „АБВ” АД. Одиторът не е наблюдавал инвентаризацията на материалните запаси в края на предходния период и не е в състояние да получи достатъчни и уместни одиторски доказателства относно началните им салда чрез алтернативни процедури. Одиторът е наблюдавал инвентаризацията на материалните запаси към 31.12.20Х2 г. и в комбинация с допълнителни одиторски процедури е получил достатъчни и уместни доказателства относно съществуването, пълнотата, оценката и представянето на материалните запаси към края на 20Х2 г. Материалните запаси представляват около 85% от общата сума на активите на дружество „АБВ” АД. Финансовото състояние в края на годината е представено достоверно.

 Какво одит мнение би трябвало да издаде одиторът, ако възможните ефекти от неспособността да се получат достатъчни и уместни одиторски доказателства относно началните салда на материалните запаси се считат за съществени, но не и всеобхватни?

а) квалифицирано одит мнение по отношение на финансовите резултати за годината и нетните парични потоци от основната дейност, включени в отчета за паричните потоци

б) отказ от изразяване на мнение върху финансовите резултати за годината и нетните парични потоци от основната дейност, включени в отчета за паричните потоци

в) квалифицирано одит мнение относно финансовото състояние на „АБВ” АД към началото на годината

г) квалифицирано одит мнение относно финансовите резултати за годината, нетните паричните потоци от основната дейност, включени в отчета за паричните потоци и относно финансовото състояние на „АБВ” АД

**Верен отговор:**: **А** **,** МОС 510. А 8б

64. Вие сте одитор на дружество „Хром” АД, чиито акции се търгуват на Българска фондова борса. По време на приключване на одита за 20Х2 г., директорът за връзки с обществеността на дружеството ви показва маркетинговия доклад на „Хром” АД, който ще бъде включен в годишния доклад за дейността на дружеството. Годишният доклад за дейността ще бъде публикуван в един документ, заедно с одитирания финансов отчет и одиторския доклад върху него. В маркетинговия доклад, наред с други неща, се съдържа следното:

„Стоки/съставни части от готовата продукция на „Хром” АД не са били тествани върху животни”

„Всички опаковки, които се използват от „Хром” АД са от рециклирани материали”

 По време на одита са ви станали известни факти, които опровергават верността на горните две твърдения. Какво би трябвало да предприеме одиторът?

а) да издаде модифицирано одиторско мнение в съответствие с МОС 705 “Модификации на мнението, изразено в доклада на независимия одитор”

б) да определи дали одитирания финансов отчет или другата информация трябва да бъдат променени

в) да обсъди въпроса с ръководството, след което може да поиска от ръководството да се консултира с квалифицирана трета страна, като например с юридическия съветник на дружеството. Ако ръководството откаже да коригира маркетинговата информация, одиторът уведомява лицата, натоварени с общо управление, и да изиска корекцията да бъде извършена

г) одиторът не е задължен да предприема определени действия, тъй като въпроса няма директно отражение върху годишния финансов отчет

**Верен отговор:**: **В**, **МОС 720.14-17**

65. Регистриран одитор изпълнява първоначален ангажимент за одит за 20X3 г. на производствено предприятие. Предходният одитор е изразил квалифицирано мнение върху финансовия отчет за 20X2 г. на следната база:

Извадка от одиторския доклад за 20X2 година

„База за изразяване на квалифицирано мнение“

Поради това, че бяхме назначени за одитори на Дружеството през 20X2 г., ние не бяхме в състояние да присъстваме на годишната инвентаризация на материалните запаси в началото на този период или да се убедим относно количествата на тези материални запаси чрез прилагането на алтернативни процедури. Тъй като началното салдо на материалните запаси влияе върху определянето на резултатите от дейността, ние не бяхме в състояние да определим дали биха били необходими корекции на резултатите от дейността и на началното салдо на неразпределената печалба за 20X2 година.”

Сравнителната информация в изготвяните от предприятието финансови отчети се представя като съответстващи данни.

Материалните запаси към 31.12.20X3 г., 31.12.20X2 г. и 1.1.20X2 г. се състоят от суровини, незавършено производство и готова продукция и са съществени за финансовото състояние и финансовия отчет като цяло, представлявайки над 40% от общо активите на предприятието. Регистрираният одитор е събрал достатъчни и уместни одиторски доказателства относно материалните запаси към 31.12.20X3 г. и 31.12.20X2 г. чрез преглед на работната документация на предходния одитор, присъствие на годишната инвентаризация за 20X3 г. и изпълнение на комбинация от тестове на контроли и процедури по същество относно материалните запаси за текущия отчетен период.

Какво е уместното одиторско заключение по отношение на материалните запаси и ефекта му върху одиторското мнение за 20X3 г.?

А. Одиторското мнение не се квалифицира по отношение на въпроси, свързани с материалните запаси; Включва се параграф „Други въпроси” в одиторския доклад, в който се посочва, че финансовият отчет за предходния период е бил одитиран от друг одитор, който е изразил квалифицирано мнение поради ограничение в обхвата на одита по отношение на материалните запаси към началото на 20X2 г.;

Б. Не се модифицира одиторското мнение по отношение на въпроси, свързани с материалните запаси. Включва се „Параграф за обръщане на внимание” в одиторския доклад, в който се посочва, че финансовият отчет за предходния период е бил одитиран от друг одитор, който е изразил квалифицирано мнение поради ограничение в обхвата на одита по отношение на материалните запаси към началото на 20X2 г. и се обръща внимание на възможния ефект от този въпрос върху съпоставимостта на данните текущия и предходен период.

В. Одиторското мнение не се модифицира по отношение на въпроси, свързани с материалните запаси, тъй като нямат ефект върху информацията за текущия период на 20X3 г.

Г. Нито едно от посочените одиторски заключения не е уместно

**Верен отговор Г,** МОС 510

66.Според международния стандарт за свързани по съдържание услуги 4400 „Ангажименти за извършване на договорени процедури относно финансова информация”, докладът за фактически констатации следва да съдържа:

а) изявление, че извършените процедури не представляват нито одит, нито преглед, и поради това, не се изразява никаква степен на сигурност; изявление, че ако одиторът е извършил допълнителни процедури, одит или преглед, биха могли да бъдат установени други въпроси, които биха били докладвани; когато това е приложимо, изявление, че одиторът не е независим от предприятието; списък на конкретно извършените процедури

б) посоченото в буква ‚а‘ без списък на конкретно извършените процедури

в) посоченото в буква ‚а‘ без изявление, че одиторът не е независим от предприятието, когато това е приложимо

г) посоченото в буква ‚а‘ без изявление, че ако одиторът е извършил допълнителни процедури, одит или преглед, биха могли да бъдат установени други въпроси, които биха били докладвани

**Верен отговор: А,** МССУ 4400.18

67.При извършване на ангажимент за проверка на прогнозна финансова информация, в случаите в които се издава доклад относно разумността на предположенията на ръководството:

а) одиторът изразява единствено положителна степен на сигурност

б) одиторът не изразява мнение по отношение на предположенията

в) одиторът изразява единствено умерена степен на сигурност, а при получена подходяща степен на удовлетвореност може да изрази и положителна сигурност

г) одиторът изразява единствено положителна степен на сигурност, а при получена недостатъчна степен на удовлетвореност следва да изрази умерена сигурност

**Верен отговор в),** МСАИС 3400, т. 9

68.Вие сте ръководител на одит екип. Във връзка с одита на финансовите отчети на Дружество „А” вие извършвате преглед на извършените одиторски процедури от членовете на одит екипа.

Една от процедурите, извършена от екипа, е документирана като аналитична процедура по същество. Одит процедурата е свързана с разходи за работни заплати и представлява анализ по месеци на:

- месечните разходи за работни заплати за текущата година,

- на средно списъчния брой на персонала за текущата година и

 - средната работна заплата за текущата година

На база на така изложената числова информация по месеци екипът е документирал обяснения за месеците, в които има по-значими отклонения.

За разходите за работни заплати екипът е извършил и друга процедура, която представлява процедура по същество.

Кое от твърдения е вярно:

а) Аналитичната процедура по същество отговаря на изискванията на МОС 520 „Аналитични процедури” за разработване и документиране на такива процедури

б) Аналитичната процедура по същество не отговаря на изискванията на МОС 520 „Аналитични процедури”, защото одит екипът не е разработил свое очакване за стойността на отчетените суми

в) Тъй като одит екипът е извършил и тест по същество за разходите за заплати, разработването на очакване за стойността на отчетените суми не е задължително

г) Ако стойността на разходите за работни заплати е сравнително ниска спрямо определеното от одит екипа ниво на същественост, разработването на очакване за стойността на отчетените суми не е задължително

**Верен отговор „б” ,** МОС 520, т.5, параграфи А4-А5, А15

69. .Във връзка с одит на финансовите отчети на Дружество „А” одит екипът е извършил аналитична процедура по същество за сметка „Външни услуги – разходи за наеми”. Вие като ръководител на одит екипа преглеждате работата на одит екипа и по-специално работните документи, свързани с аналитичната процедура по същество за сметка „Външни услуги – разходи за наеми”.

Разходите за наеми в Дружество А се признават на база на 5 дългогодишни договори за наем, които са действали през цялата година. Месечната наемна вноска е фиксирана. Очакванията на одит екипа са, че отчетените от Дружеството суми за разходи за наеми в текущата година не следва да се отличават от договорените суми.

При прегледа на работните документи вие констатирате, че одит екипът е определил стойност на разликата, която може да бъде приета без допълнително проучване в размер на половината от нивото на същественост за финансовия отчет като цяло – приемлива разлика равна на 10,000 лева.

На база на извършената аналитична процедура по същество одит екипът е определил очаквана сума на годишните разходи за наеми, равна на 120,000 лева (12 месеца \* 10,000 лева месечна сума).

Реално отчетената сумата на разходите за наеми за текущата година е 115,000 лева.

Разликата между очакваната сума и отчетената сума е в размер на 5,000 лева и е в рамките на приемливата разлика и одит екипът е заключил, че не е налице индикация за грешка.

Разходите за наеми се представят като част от разходите за външни услуги на лицето на отчета за всеобхватния доход, а в бележките към финансовия отчет тази сума е представена като част от „Други разходи за външни услуги”.

Кое от следните твърдения е вярно:

а. одит екипът е планирал и извършил аналитичната процедура по същество правилно и заключението на одит екипа е правилно

б. одит екипът не е определил правилно стойността на приемливата разлика, тъй като за база за нейното определяне е използвано нивото на същественост за финансовия отчет като цяло, а не на нивото на същественост на изпълнението

в. одит екипът не е преценил правилно взаимовръзката между очакваната точност на аналитичната процедура по същество и нивото на същественост, в резултат на което е определено ниво на приемливата грешка по-високо от разумното за тази процедура

г. тъй като разходите за наеми не се посочват отделно на лицето или в бележките на финансовия отчет, действията на одит екипа са правилни

**Верен отговор „в” ,** МОС 520, т.5, б.”г”, параграф А 16

70. Одитор е бил ангажиран да извърши одит на годишния финансов отчет на дружество А за годината, приключваща на 31 декември 20ХХ г. Одиторът е издал одиторски доклад, в който е изразил отказ от изразяване на мнение. В същото време ръководството на дружеството А сключва с одитора договор за одит на отделен елемент от финансовите отчети на дружеството за годината, приключваща на 31 декември 20ХХ г. – разходи за продажби.

Разходите за продажби не са съществен елемент на финансовите отчети на дружеството А.

Във връзка с одита на отделния елемент от финансовите отчети на дружество А –разходите за продажби, одиторът издава немодифициран одиторски доклад, тъй като не е установил съществени грешки, засягащи отчетените от дружеството разходи за продажби.

Кое от посочените твърдения е вярно:

А) издаденият от одитора одиторски доклад е правилен

Б) издаденият от одитора одиторски доклад не е правилен, тъй като одиторските стандарти не допускат издаване на немодифициран одиторски доклад върху отделен елемент от финансовите отчети на дружество, ако одиторът е изразил отказ от изразяване на мнение върху пълните финансови отчети на дружеството

В) решението за модифициране на одиторски доклад върху отделен елемент от финансовите отчети на дружество, ако одиторът е изразил отказ от изразяване на мнение върху пълните финансови отчети на дружеството, е на база професионалното решение на одитора и не се изисква от одиторските стандарти

Г) решението на одитора следва да зависи единствено от регулаторната рамка в съответната страна

**Верен отговор: А,** МОС 805, § 16

71. Отговорният съдружник за ангажимента преглежда одиторската документация преди подписване на одиторския доклад. Част от одиторската документация е била вече прегледана от ръководителя на екипа, но една част е останала непрегледана поради заболяване на ръководителя на екипа. В така създалата се ситуация отговорният съдружник преглежда работата в частта за адресиране на рисковете от съществени отклонения, дължащи се на измама на ниво финансов отчет. Документацията е подготвена от старши асистент одитор, който е извикан от отговорния съдружник. Отговорният съдружник изразява своето разочарование и изисква старшият асистент одитор да обясни защо работата по тази така важна част от одита не е била извършена както е било планирано. Старшият асистент одитор е объркан и не може да разбере какво не е направено, което е така важно, като единствено не са отишли на планираните за наблюдение инвентаризации във Видин към 29 декември и в Севлиево към 28 декември, тъй като там никога не са ходили преди това, а и наличностите в складовете не са съществени за целите на одита. Вместо това са посетили отново двата най-големи склада в София – 16 декември и в Пловдив – 16 ноември, където и клиентът ги е очаквал. Той се извинява на отговорния съдружник и донася папката с одиторската документация от предходната година и му показва, че са извършена абсолютно същите тестове адресиращи този риск, дори като са взети по-големи работни извадки за всеки един от тестовете. Отговорният съдружник обяснява, че не винаги само размера на одиторската извадка може да адресира достатъчно определени рискове в одита и не винаги „преизпълнение на обема на извадките спрямо миналогодишната одиторска работа“ е гарант за свършена работа. Какво е имал пред вид отговорният съдружник с този си коментар:

А) не е доволен, че старшият одитор е направил тестовете с по-голяма от необходимата извадка, тъй като е загубил ненужно време, без това да се съгласува с отговорния съдружник

Б) не е била извършена одиторска процедура по присъствие на инвентаризация, както е било заложено при планирането на ангажимента – на складове, които не са посещавани до сега и то към различна дата спрямо посещаваните през предходни години

В) не е била извършена одиторска процедура по присъствие на инвентаризация към дата максимално близка до края на финансовата година и е трябвало да се преглеждат повече документи за междинния период до края на финансовата година

Г) не е била извършена планираната от него процедура по присъствие на инвентаризация на два по-малки за броене склада, което би спестило време за извършване на процедурата, и в допълнение на това са увеличени извадките за другите тестове адресиращи този риск, вместо това време да бъде използвано за други тестове

**Верен отговор: Б;** МОС 240, Пар.29в,А36 10 т.

72. Вие сте старши одитор на предприятие за внос и търговия със селскостопанска техника. Популацията на материалните запаси (трактори и резервни части) в размер на 600,000 лв., се състои от 10 машини на обща стойност 540,000 лв. и 50 резервни части на обща стойност 60,000 лв. Нивото на същественост на изпълнение е 75,000 лв.

Кой от следните подходи бихте предложили при избор на достатъчни и уместни одиторски доказателства като част от одиторския план:

А/ ще направим извадка върху 50% от цялата популация защото този подход ще ни спести време;

Б/ ще използваме стратификация и ще направим частична извадка за тест на машините и допълнителни процедури за тест на оставащите 10% от общата стойност на материалните запаси;

В/ ще направим извадка само от популацията на машините и ще екстраполираме резултатите върху цялата популация;

Г/ ще тестваме 100% от популацията на машините и така ще постигнем висок % покритие от стойността на материалните запаси. Останалата нетествана част от популацията на материалните запаси е под нивото на същественост на изпълнение и не се налага да се тества;

**Верен отговор Г, МОС 500 Пара А53**

73. Вие сте одитор, назначен за първа година на предприятие за търговия с части за автомобили. Финансовите отчети на предприятието за предходната финансова година не са одитирани. В процеса на договаряне на ангажимента, разбирате от клиента, че одит на сравнителните данни за предходната година няма да бъде включен в обхвата на ангажимента. В процеса на одита откривате, че не са начислени обезценки на материалните запаси и за двете години. Ръководството не е съгласно да се преизчислява финансовия отчет за предходната година.

Кои от следните отговори описват най-точно процедурите и одит мнението върху тези финансови отчети:

А/ ще бъде включена квалификация относно началното салдо на материалните запаси в баланс и ефекта в отчета за доходите в текущия период; в одит мнението ще бъде посочено в параграфа за други въпроси, че сравнителната информация не е одитирана;

Б/ няма да бъдат квалифицирани началните салда, защото е направена корекция на материалните запаси в края на текущия период и защото одиторът не е отговорен за началните салда; в одит мнението ще бъде посочено в параграфа за други въпроси, че сравнителната информация не е одитирана;

В/ независимо от това, че не е в обхвата на одита, ще одитирате сравнителната информация; Няма да бъдат квалифицирани началните салда, защото е направена корекция на материалните запаси в края на текущия периода и защото одиторът не е отговорен за началните салда;

Г/ Ще бъде включена квалификация относно началното салдо на материалните запаси в баланса и ефекта в отчета за доходите в текущия период; в одит мнението няма да се уточнява, че сравнителната информация не е одитирана, защото нямаме отговорност за сравнителните данни;

**Верен отговор А,** МОС 510 Пар. А8

**74.** Вие сте съдружник по ангажимента за одит на клиента „ППП” АД за 20Х4 г. Това е повтарящ се ангажимент за одит за 3та поредна година. Основната дейност на предприятието е производство на продукти от пластмаса, като производствения процес изисква поддържане на големи наличности материални запаси и готова продукция. Като част от одита за текущия период, риска свързан с пълнотата, съществуването и оценката на материалните запаси е бил определен като съществен. Началното и крайното салдо на материалните запаси са 5 пъти над материалността на изпълнението. Предприятието използва собствен склад за съхранение на материалните запаси. Назначението за одита и писмото за ангажимент са подписани на 5 февруари 20Х5 г., а инвентаризацията на материалните запаси е била проведена на 28 декември 20Х4 г.

Как одиторът получава достатъчни и уместни одиторски доказателства за съществуването и състоянието на материалните запаси към 31 декември 20Х4 г.?

А) тъй като присъствието на инвентаризация е невъзможно, одиторът задължително модифицира мнението, изразено в одиторския доклад

Б) одиторът трябва да направи оценка дали инструкциите и процедурите на ръководството за отразяване и контрол върху резултатите на инвентаризацията на предприятието са адекватни

В) ако е възможно одиторът трябва да присъства на инвентаризация проведена след назначаването му и да изпълни одиторски процедури за получаване на одиторски доказателства относно това дали промените в материалните запаси между датата на инвентаризацията и датата на финансовия отчет са надлежно отразени

Г) тъй като присъствието на инвентаризацията на материалните запаси е практически невъзможно, одиторът може да изпълни алтернативни одиторски процедури за получаване на достатъчни и уместни одиторски доказателства относно оценката на материалните запаси – преглед дали протоколите от проведената инвентаризация съдържат минималните изисквани реквизити

**Верен отговор В,** МОС 501.5, 6, А13

75.Одиторът на предприятие „ВВВ“ ООД е издал немодифицирано одит мнение върху финансовия отчет за годината приключваща на 31 декември 20Х6 на 30 март 20Х7. На 30 август 20Х7 става известно, че ръководството на предприятие „ВВВ“ ООД планира да публикува обобщен финансов отчет за 20Х6 г. и да направи публично изявление в документ, който прави препратка към одитора и факта, че обобщения финансов отчет е извлечен от финансовия отчет, одитиран от този одитор. Одиторът не е ангажиран за издаването на доклад върху обобщения финансов отчет.

Кое от следните твърдения е приложимо?

А) одиторът следва да е удовлетворен, че препратката към одитора е направена в контекста на одиторския доклад върху одитирания финансов отчет и изявлението не оставя впечатлението, че одиторът е издал доклад върху обобщения финансов отчет

Б) одиторът задължително трябва да бъде ангажиран за издаването на доклад върху обобщения финансов отчет

В) одиторът следва задължително да информира трети страни, че не е бил ангажиран за издаването на доклад върху обобщения финансов отчет и да предприеме други уместни действия, предвидени за предотвратяване на неподходящото асоцииране на одитора от страна на ръководството с обобщения финансов отчет в този документ

Г) одиторът следва да направи проверка за последващи събития, след датата на неговото одит мнение, които биха повлияли на изразеното мнение

**Верен отговор А),** МОС 810.26

76. Регистриран одитор извършва одит на годишния финансов отчет за текущата 20Х5 г. на производствено дружество. Междинният одит се провежда в периода 05.10.20Х5 – 09.10.20Х5 г. При планирането на одита регистрираният одитор е отразил в планиращия меморандум факта, че одитираното дружество ще внедрява нова бизнес интегрирана информационна система (ERP), считано от 01.11.20Х5 г. и че преминаването ще става чрез паралелно поддържане (в продължение на 12 месеца) на отчетността и в старата информационна система. По време на финален одит и след провеждането на среща с финансовия директор на дружеството, одиторът установява, че преминаването от едната на другата информационна система е осъществено без паралелното поддържане на информацията в двете системи поради липса на персонал и време. Одиторският екип е установил съществени пропуски при миграцията на данните от старата в новата система. Също така одиторите са констатирали, че ключовите лица от финансовия екип на клиента все още не са напълно запознати с настройките и функционирането на новата ERP система, въведена в дружеството.

В резултат на допълнителната информацията, получена по време на финален одит, следва ли одиторът да актуализира и какви части от планиращата документация за одита?

А) не, тъй като става въпрос за събитие, станало известно след момента на изготвяне на документацията по планирането

Б) не, тъй като това е несъществено събитие за целите на одита

В) да, тъй като това е съществено събитие, което повишава одиторския риск за ангажимента като цяло. Одиторът следва да преразгледа общата си одиторска стратегия и плана за одит по отношение на естеството, времето на изпълнението и обхвата на планираните процедури за оценка на риска и на допълнителните одиторски процедури на ниво твърдение за вярност.

Г) да, тъй като пропуски при въвеждането и използването на бизнес интегрирана информационна система (ERP) ще доведе до промяна на планираното ниво на същественост за финансовия отчет като цяло

**Верен отговор: B);** МОС 300, т. 8, т. 9, т.10, A13

77. Регистриран одитор е назначен да извърши задължителен одит на финансовия отчет на „Прайм“ АД за годината, приключваща на 31.12.20Х6 г. Дружеството е лидер в производството на високотехнологично оборудване и акциите му се търгуват на Българска фондова борса. При извършване на одиторски процедури в отговор на оценените рискове, регистрираният одитор установява, че поради продължително отсъствие на главния счетоводител (1.4.20X6 г. – 31.12.20X6 г.), отговорният за отчитането на покупките счетоводител е извършвал нареждането и оторизацията на плащанията към доставчици в приложението за електронно банкиране. Също така, съгласно вътрешно-контролните процедури за работни заплати на персонала, в края на всеки месец финансовият директор следва да извършва преглед за разумност на месечните разходи за заплати и осигуровки спрямо предходен месец, бюджет, средно-списъчен персонал и отработени часове. Този преглед се документира чрез подписване на месечната рекапитулация за работни заплати от финансовия директор. Регистрираният одитор е установил, че в една от проверените две месечни рекапитулации липсва подписа на финансовия директор. Последният, обаче, е представил доказателства под формата на имейл кореспонденция, подкрепящи реалното и своевременно извършване на месечния преглед за разумност от негова страна.

Каква е изискваната от страна на одитора комуникация по отношение на установените въпроси?

А. Формата, съдържанието и адресатите на комуникацията на установените въпроси зависи от професионалната преценка на одитора относно тяхната важност и същественост за финансовия отчет като цяло

Б. Регистрираният одитор комуникира своевременно в писмена форма установените въпроси с одитния комитет и с ръководството, тъй като те представляват съществени недостатъци във вътрешния контрол

В. Регистрираният одитор комуникира своевременно в писмена форма с ръководството и с одитния комитет въпроса относно липсата на адекватно разделение на отговорностите при извършването на дейностите по отчитане на покупките, нареждане и оторизация на плащанията към доставчици. Въпросът относно установения случай на липса на подпис на финансов директор върху месечна рекапитулация, се комуникира с ръководството в подходяща, по преценка на одитора, форма

Г. Регистрираният одитор комуникира своевременно установените въпроси с ръководството, тъй като те представляват недостатъци във вътрешния контрол и в случай, че получи неговото съгласие – с лицата, натоварени с общо управление

**Верен отговор В,** МОС 265, пар. 9 и 10, А 22-23

78. При извършване на процедури за разбиране на предприятието и неговата среда, както и на вътрешно-контролната система на „Милк“ АД в хода на одиторската проверка за 20Х6 г., регистрираният одитор получава следната информация:

* През 20Х6 г. пазарът на млечни продукти се характеризира със силна ценова конкуренция между млекопреработватели и търговци, поради навлизане на нови играчи и намалената покупателна способност на потребителите. Това е довело до преразглеждане на ценовите листи на основните продукти на Дружеството и намаляване на ценовите равнища. В резултат на това, някои продукти се реализират на загуба и ръководството на Дружеството обмисля спиране на тяхното производство.
* Големите търговски вериги налагат много агресивна политика на доставки, в резултат на която нереализираните продукти в рамките на срока на годност, подлежат на връщане на доставчика и пълно възстановяване на доставната стойност. Дружеството очаква 15% от общия обем на продукти, реализираните към големите търговски вериги да бъдат върнати и бракувани, поради изтекъл срок на годност.
* Под натиска на големите вериги, част от клиентите на Дружеството – малки търговци на дребно затварят търговските си обекти и прекратяват дейност.
* И през 20Х6 г. продължава тенденцията на намалено предлагане на качествено сурово мляко, поради процедурни неясноти и забавено субсидиране на млекопроизводителите. Дружеството изпитва трудности в осигуряване на достатъчно количество и регулярност в доставките на сурово мляко за своето производство. През годината, тези трудности са адресирани с внос на сухо мляко от чуждестранни доставчици.
* От началото на 20Х6 г. Дружеството въвежда нова интегрирана информационна система, която води до преразглеждане на всички вътрешно-контролни системи и сметкоплан. Голяма част от прилаганите ръчни контроли са автоматизирани, но все още не са финализирани процедурите за достъп в системата и настройките на всички модули. Няма промяна в прилаганите счетоводни политики на Дружеството.
* От средата на 20Х6 г. ръководството решава да преструктурира функцията „Вътрешен одит“ на Дружеството като двамата й служители са преназначени в отдел „Финансов контролинг“, а дейностите по вътрешен одит са прекратени до възлагането им на външна одиторска фирма.

Идентифицирайте верните твърдения по отношение на рисковете от съществени отклонения във финансовия отчет на „Милк“ АД:

А. Рискът „Въвеждане на нова интегрирана система, промяна във вътрешно-контролни процедури, автоматизиране на контроли, липса на адекватни нива на достъп и нефинализирани промени в системата“ не може да се свърже с конкретно твърдение за вярност, тъй като е на ниво финансов отчет

Б. Присъщите рисковете от съществени отклонения във финансов отчет са свързани с обезценката на готова продукция до нетна реализируема стойност, поради спад в цените на продукти и продажби на загуба; признаване на приходи, в частност, корекция за върнати продукти и последващата им обезценка, поради изтекъл срок на годност; обезценка на вземания от малки търговци на дребно, които затварят търговските си обекти и прекратяват дейност

В. „Преструктуриране на функция „Вътрешен одит“, която не функционира, поради предстоящ аутсорсинг“ е контролен риск на ниво финансов отчет, докато рискът „Недостатъчни и нерегулярни доставки на сурово мляко“ е по-скоро, бизнес риск

Г. Всички, посочени по-горе отговори са верни

**Верен отговор Г,** МОС 315, пар. 25 и 26, Приложение 2

79. Дружество „Леда“ АД произвежда алуминиеви профили. Акциите на „Леда“ не се търгуват на борсата и то е средно предприятие по смисъла на Закона за счетоводството. Регистрирано одиторско предприятие „Авви“ е ангажирано да извърши одит на финансовия отчет на „Леда“, за годината приключваща на 31 декември 20Х6 година. Помощник одитор в „Авви“ изготвя списък с въпроси, които следва да бъдат комуникирани с лицата, натоварени с общо управление в съответствие с изискванията на МОС 260 „Комуникация на одиторски въпроси с лицата, натоварени с общо управление“. Помогнете на помощник одитора при изготвянето на списъка, като изберете въпросите които следва да бъдат комуникирани с лицата, натоварени с общо управление?

А) отговорности на одитора във връзка с одита на финансовия отчет; планиран обхват и време за изпълнение на одита; съществени констатации от одита

Б) независимост на одитора

В) ключови одиторски въпроси по смисъла на МОС 701 „Комуникиране на ключови одиторски въпроси в доклада на независимия одитор“

Г) отговори А) и Б) са верни

**Верен отговор А),** МОС 260.14, 260.15, 260.16

80. .Регистрирано одиторско предприятие „Креда“ е ангажирано да извърши одит на финансовия отчет на „Небеса“, за годината приключваща на 31 декември 20Х6, изготвен в съответствие с МСФО. Дейността на „Небеса“ е свързана с услуги, извършвани като туроператор и организиране на самостоятелни почивки и екскурзии. Основен клиент с дял над 60% от оборота на „Небеса“ е „Сън“. „Небеса“ работи със „Сън“ на база на едногодишен договор, който се преразглежда към края на юни всяка година и обновява на годишна база, ако и двете страни са съгласни . „Небеса“ е печелившо дружество с достатъчна ликвидност през 20Х6 година. На база на извършените процедури по време на одита „Креда“ оценява сключването на договор между „Небеса“ и „Сън“ през 20Х7 година като събитие, което би могло да породи значително съмнение относно способността на „Небеса“ да продължи да функционира като действащо предприятие. Каква е следващата подходяща стъпка, която би следвало да предприеме „Креда“?

А) „Креда“ би следвало да провери адекватността на оповестяванията относно събитията, които биха могли да породят значителни съмнения относно способността на „Небеса“ да продължи да функционира като действащо предприятие

Б) „Креда“ би следвало да получи достатъчни и уместни одиторски доказателства, за да реши дали е налице съществена несигурност относно събитията, които водят до значителни съмнения относно способността на „Небеса“ да продължи да функционира като действащо предприятие

В) „Креда“ следва да обмисли изразяването на модифицирано мнение, в случай че оповестяванията относно събитията, които биха могли да породят значителни съмнения относно способността на „Небеса“ да продължи да функционира като действащо предприятие са неадекватни

Г) „Креда“ би следвало да изрази немодифицирано мнение, а одиторския доклад следва да съдържа отделен раздел „Съществена несигурност, свързана с предположението за действащо предприятие“

**Верен отговор Б),** МОС 570.16